Москва Амш азгәарҭеит Аԥсны аџьаз ахәылԥаз ала
22:40 09.09.2022 (ирҿыцуп: 22:52 09.09.2022)
© Sputnik / Марианна Кубрава Вечер с джазовым квартетом Дениса Хагба в честь дня Москвы
© Sputnik / Марианна Кубрава
Москва Амш - есышықәсатәи қалақьтә ныҳәоуп, иара азгәарҭоит цәыббрамза аҩбатәи асабшазы Урыстәыла аҳҭнықалақь аҟны.
АҞӘА, цәыббра 9 – Sputnik, Асмаҭ Ҵәыџьԥҳа. Москва Амш аҳаҭыр азы акультура-усутә центр "Москва Аҩны" аҿы иазгәарҭеит ахәаша цәыббра 9 рзы.
Ацентр аиҳабы Александр Бигәаа иазгәеиҭеит Москва - адунеи иреиӷьӡоу ақалақьқәа ишреиуоу, иара есышықәса еиҳа-еиҳа ҳаамҭа иақәшәо, уҩрнеиԥш ухы ахьубо акәны ишыҟало.
"Традициала ишаԥу еиԥш, арҭ амшқәа рзы Москва имҩаԥысуеит еиуеиԥшым агәырӷьаратә усмҩаԥгатәқәа. "Москва Аҩны" Москва излахәҭаку ала, ҳара азин ҳамаӡам ари аныҳәа ҳаҩҳажьыр. Москва иазеиӷьаҳшьоит аҭынчра, аизҳазыӷьара, уи анхацәа - агәабзиареи аманшәалареи", - иҳәеит иара.
Ари амш рыдырныҳәалеит Денис Ҳагба напхгара зиҭо ԥшьҩык злахәу аџьазтә гәыԥ. Аколлектив инарыгӡеит еицырдыруа аџьазтә композициақәеи аранжировка ҿыц зызуу аԥсуа милаҭтә ашәақәеи.
"Москва иамадам ҳмаҷҩызар ҟалап, аӡәы уа дынхон, ҽаӡәы - аҵара иҵон", - иҳәеит иара.
Сынтәа Москва Амш азгәарҭоит цәыббра 10-11 рзы. 2022 шықәса рзы Урыстәыла аҳҭнықалақь иахыҵуеит 875 шықәса. Агәырӷьаратә усмҩаԥгатәқәа ҽнак мацара акәӡам ианымҩаԥысуа, аԥсшьарамшқәа зегьы ныҳәоуп.